CELEX: 32021R1325
Language: lv
Date: 2021-08-10 00:00:00
Title: Komisijas Īstenošanas regula (ES) 2021/1325 (2021. gada 10. augusts), ar ko Īstenošanas regulu (ES) 2020/977 groza attiecībā uz periodu, kurā piemēro pagaidu pasākumus saistībā ar bioloģisko produktu ražošanas kontroli (Dokuments attiecas uz EEZ)

11.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 288/21
               
            
         KOMISIJAS ĪSTENOŠANAS REGULA (ES) 2021/1325
         (2021. gada 10. augusts),
         ar ko Īstenošanas regulu (ES) 2020/977 groza attiecībā uz periodu, kurā piemēro pagaidu pasākumus saistībā ar bioloģisko produktu ražošanas kontroli
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 834/2007 (2007. gada 28. jūnijs) par bioloģisko ražošanu un bioloģisko produktu marķēšanu un Regulas (EEK) Nr. 2092/91 atcelšanu (1) un jo īpaši tās 28. panta 6. punktu, 30. panta 2. punkta trešo daļu un 38. panta c), d) un e) punktu,
         tā kā:
         
                     (1)
                  
                  
                     Covid-19 pandēmija un plašie pārvietošanās ierobežojumi, kas dalībvalstīs un trešās valstīs ieviesti valsts pasākumu veidā, dalībvalstīm un operatoriem rada ārkārtējas un nepieredzētas grūtības, kuras saistītas ar Regulā (EK) Nr. 834/2007 un Komisijas Regulā (EK) Nr. 889/2008 (2) un (EK) Nr. 1235/2008 (3) noteikto kontroļu veikšanu.
                  
               
                     (2)
                  
                  
                     Lai reaģētu uz pašreizējās ar Covid-19 pandēmiju saistītās krīzes izraisītajiem īpašajiem apstākļiem, Komisijas Īstenošanas regula (ES) 2020/977 (4) atļauj dalībvalstīm piemērot pagaidu pasākumus, ar kuriem no Regulas (EK) Nr. 889/2008 un (EK) Nr. 1235/2008 atkāpjas attiecībā uz bioloģisko produktu ražošanas kontroles sistēmu un dažām procedūrām, kas paredzētas Tirdzniecības kontroles un ekspertu sistēmā (TRACES).
                  
               
                     (3)
                  
                  
                     Turklāt attiecībā uz oficiālajām kontrolēm un citām oficiālajām darbībām, kas ietilpst Eiropas Parlamenta un Padomes Regulas (ES) 2017/625 (5) darbības jomā, Komisijas Īstenošanas regula (ES) 2020/466 (6) atļauj dalībvalstīm sakarā ar grūtībām veikt minētās kontroles un darbības un tādā mērā, lai varētu ierobežot attiecīgos nopietnos dalībvalstu kontroles sistēmu traucējumus, piemērot pagaidu pasākumus, kas vajadzīgi, lai novērstu nopietnus apdraudējumus kompetento iestāžu darbinieku veselībai. Minētās regulas piemērošanas periods ar Komisijas Īstenošanas regulu (ES) 2021/83 (7) tika pagarināts līdz 2021. gada 1. jūlijam. Tāpēc ar Komisijas Īstenošanas regulu (ES) 2021/772 (8) Īstenošanas regulas (ES) 2020/977 piemērošanas periods tika pagarināts līdz 2021. gada 1. jūlijam.
                  
               
                     (4)
                  
                  
                     Dalībvalstis ir informējušas Komisiju, ka, ņemot vērā ar Covid-19 pandēmiju saistīto krīzi, daži nopietni traucējumi to kontroles sistēmu darbībā bioloģiskās ražošanas nozarē saglabāsies arī pēc 2021. gada 1. jūlija.
                  
               
                     (5)
                  
                  
                     Krīzes un ar to saistīto traucējumu dēļ Īstenošanas regulas (ES) 2020/466 piemērošanas periods ar Komisijas Īstenošanas regulu (ES) 2021/984 (9) ir pagarināts līdz 2021. gada 1. septembrim.
                  
               
                     (6)
                  
                  
                     Tomēr kontroles sistēma bioloģiskās ražošanas nozarē darbojas, pamatojoties uz kalendāro gadu, īpaši inspekciju un paraugu ņemšanas gadījumā. Lai nodrošinātu kontroļu pareizu īstenošanu, Īstenošanas regula (ES) 2020/977 ir jāpiemēro pēc 2021. gada 1. septembra un tās piemērošanas periods ir jāpagarina līdz 2021. gada beigām.
                  
               
                     (7)
                  
                  
                     Tādēļ Īstenošanas regula (ES) 2020/977 būtu attiecīgi jāgroza.
                  
               
                     (8)
                  
                  
                     Ir jāpanāk, ka Īstenošanas regulas (ES) 2020/977 noteikumu piemērošanas periods, kas pagarināts ar šo regulu, netiek pārtraukts. Tāpēc ir lietderīgi paredzēt šīs regulas piemērošanu ar atpakaļejošu spēku no 2021. gada 1. jūlija.
                  
               
                     (9)
                  
                  
                     Šajā regulā paredzētie pasākumi ir saskaņā ar Bioloģiskās ražošanas komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2020/977 groza šādi:
            
                        1)
                     
                     
                        regulas 1. panta 7. punktā datumu “2021. gada 1. jūlijam” aizstāj ar datumu “2021. gada 31. decembrim”;
                     
                  
                        2)
                     
                     
                        3. panta otrajā, trešajā, ceturtajā un piektajā daļā datumu “2021. gada 1. jūlijam” aizstāj ar datumu “2021. gada 31. decembrim”.
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. jūlija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 189, 20.7.2007., 1. lpp.
         
         
            (2)  Komisijas Regula (EK) Nr. 889/2008 (2008. gada 5. septembris), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).
         
            (3)  Komisijas Regula (EK) Nr. 1235/2008 (2008. gada 8. decembris), ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV L 334, 12.12.2008., 25. lpp.).
         
            (4)  Komisijas Īstenošanas regula (ES) 2020/977 (2020. gada 7. jūlijs), ar ko Covid-19 pandēmijas dēļ attiecībā uz bioloģisko produktu ražošanas kontroli nosaka atkāpes no Regulas (EK) Nr. 889/2008 un (EK) Nr. 1235/2008 (OV L 217, 8.7.2020., 1. lpp.).
         
            (5)  Eiropas Parlamenta un Padomes Regula (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).
         
            (6)  Komisijas Īstenošanas regula (ES) 2020/466 (2020. gada 30. marts) par pagaidu pasākumiem ar mērķi ierobežot riskus cilvēka, dzīvnieku un augu veselībai un dzīvnieku labturībai laikā, kad koronavīrusa izraisītās slimības Covid-19 dēļ ir nopietni traucēta dalībvalstu kontroles sistēmu darbība (OV L 98, 31.3.2020., 30. lpp.).
         
            (7)  Komisijas Īstenošanas regula (ES) 2021/83 (2021. gada 27. janvāris), ar ko attiecībā uz speciāli pilnvarotām fiziskām personām oficiālo kontroļu un citu oficiālo darbību veikšanai un pagaidu pasākumu piemērošanas periodu groza Īstenošanas regulu (ES) 2020/466 (OV L 29, 28.1.2021., 23. lpp.).
         
            (8)  Komisijas Īstenošanas regula (ES) 2021/772 (2021. gada 10. maijs), ar ko Īstenošanas regulu (ES) 2020/977 groza attiecībā uz pagaidu pasākumiem, kuri saistīti ar bioloģisko produktu ražošanas kontrolēm, jo īpaši attiecībā uz piemērošanas periodu (OV L 165, 11.5.2021., 28. lpp.).
         
            (9)  Komisijas Īstenošanas regula (ES) 2021/984 (2021. gada 17. jūnijs), ar ko attiecība uz pagaidu pasākumu piemērošanas periodu groza Īstenošanas regulu (ES) 2020/466 (OV L 216, 18.6.2021., 202. lpp.).